Իվան Աբրամով (գրող)

**Իվան Աբրամով** (, ), խորհրդային գրող։

## Կենսագրություն
Ծնվել է 1916 թվականի հոկտեմբերի 19-ին։ 1933 թվականից, ավարտելով Բրյանսկի համար 27 դպրոցը, աշխատել է գազի զոդիչ Բրյանսկի «Կարմիր պրոֆինտեր» գործարանում, այնւհետև` Մագնիտոգորսկում։

1936 թվականին զորակոչվել է բանակ, ծառայել է Կրեմլի պաշտպանությունում։ 1939 թվականից Խարկովյան բարձրագույն զինվորական սահմանապահ ուսումնարանն ավարտելուց հետո ծառայել է որպես Պերեմիշլենյան սահմանապահ ուժերի ղեկավար։

Պատերազմին մասնակցել է 1941 թվականի հունիսի 22-ից Ստանիսլավի մոտ և ավարտվել է Քյոնիգսբերգում, Կուրիշե-Ներունգի հատվածում 1945 թվականի մայիսի 6-ին։ Նա մասնակցել է Մոսկվայի, Ղրիմի, Վոլգոգրադի համար մղված մարտերին։ Չորս անգամ վիրավորվել է. վերջին վիրավորումից հետո Քյունինգսբերգի մոտ մայորի կոչումով զորացրվել է առողջական վիճակի պատճառով. ստացել էր առաջին կարգի հաշվանդամություն։

Հաստատվել է հայրենիքում` Բրյանսկում, վերադարձել զոդողի իր մասնագիտությանը։ 1961 թվականից եղել է ԽՍՀՄ գրողների միության անդամ, նույն թվականին ընդունվել է ԽՄԿԿ։ 1961-1964 թվականներին ապրել է Ալմա Աթայում, աշխատել է «Պրոստոր» ամսագրում` որպես արձակ բաժնի ղեկավար։

1946 թվականից ապրել է Ռյազանում, ընտրվել է Ռյազանի գրողների կազմակերպության պատասխանատու քարտուղար։ Ակտիվորեն համագործակցել է «Նոր աշխարհ», «Երիտասարդ գվարդիա», «Օգոնյոկ» ամսագրերի և «Իզվեստիյա», «Լիտերատուրնայա գազետա», «Գրականություն և կյանք» թերթերի հետ։

1967 թվականին տեղափոխվել է Բրյանսկ։ 1960-ական թվականներին եղել է Ֆեոդոր Տյուտչևի հայրենիքում` Օվստուգում առաջին բանաստեղծական տոնի կազմակերպիչներից մեկը, որը հետագայում դարձել է համառուսական տոն։

Եղել է Բրյանսկի տարածաշրջանային գրողների կազմակերպության անդամ։

Մահացել է 2002 թվականի մարտի 1-ին։ Թաղված է Բրյանսկում։

## Ստեղծագործություններ
Հիմնական թեմատիկ ուղղություններն են մարդը` Հայրենական մեծ պատերազմի տարիներին, աշխատավոր դասը` հետպատերազմյան արդյունաբերության զարգացման շրջանում։

Պատերազմի մասին նրա առաջին պատմվածքների` «Ստալինգարդյան պատմություններ» հավաքածուն, լույս է տեսել 1949 թվականին։ Դրան հետևել են «Հարյուրվեցերորդ մասնիկը», «Փորձնական ծայրակցվանք», «Կարակումների ոսկին» ակնարկների գիրքը, հեքիաթների և պատմվածքների «Ժենյա Բոլշովա» գիրքը, պատերազմի մասին «Քառասունմեկի սահմանները» (1961), «Պաշտպանության խորքում» (1966), «Մայիսյան անձրևներ» (1976) եռագրությունը և այլ ստեղծագործություններ։

Չի հրապարակվել «Ստրատեգիական խաչմերուկ» (Բրյանշինում 1943-1945 թվականների իրադարձությունների մասին) վեպը, «Հրե վիշապի լիգա» արկածային վեպը, «Անտի» վեպը։

## Մրցանակներ
* Սահմանապահ զորքերի գլխավոր վարչության առաջին մրցանակ (1995)` «Սահմանապահ էսկադրոններ» վեպի համար։
* Գրող-բատալիստների և մարինիստների երկրորդ միջազգային մրցույթի ոսկե մեդալ (2000)` Բրյանսկի սահմանապահների ստեղծագործությունների համար։
* Բրյանսկի մարզ վարչակազմի պատվոգիր (2001)` բազմամյա արդյունավետ աշխատանքի և 85-ամյակի առթիվ։

## Ընտրված ստեղծագործություններ
* *Абрамов И. В.* В глубине обороны : Роман. — М. : Моск. рабочий, 1966. — 448 с. — 75000 экз.
* *Абрамов И. В.* Время рассудит : Повесть. — Тула : Приок. кн. изд-во, 1969. — 191 с. — 50000 экз.
* *Абрамов И. В.* Женя Большова. Рассказы и повести. — Брянск : Брян. рабочий, 1960. — 218 с. — 10000 экз. — (Содерж.: Гвардеец; В непогодь; Сады цветут; Поздравили; Карборундовые круги; Весенние дни; Фронтовые товарищи; Женя Большова)
* *Абрамов И. В.* Кудеяр : Роман. — Тула : Приок. кн. изд-во, 1988. — 270 с. — (Приокская проза) — 30000 экз.
* *Абрамов И. В.* Майские ливни : Роман. — Тула : Приок. кн. изд-во, 1976. — 336 с. — 50000 экз.
* *Абрамов И. В.* Оглянись на будущее : Повесть. — М. : Моск. рабочий, 1981. — 251 с. — 75000 экз.
** — М. : Моск. рабочий, 1987. — 251 с. — 50000 экз.
* *Абрамов И. В.* Рубежи сорок первого : Повесть. — Москва : Воениздат, 1961. — 286 с. — 100000 экз.

## Ծանոթագրություններ

## Արտաքին հղումներ
* 
* 

Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Ստալինգրադի ճակատամարտի մասնակիցներ